సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పృథ్వీకి జనసేన ఎఫెక్ట్ తగల్లేదట.. బన్నీ సినిమా రూమర్‌లో నిజం ఇది!
బన్నీ సినిమా నుంచి పృథ్వీ తప్పుకున్న మాట వాస్తవమే కానీ, దానికి మరో కారణం ఉందని అంటున్నారు. దీనికి జనసేనపై పృథ్వీ చేసిన విమర్శలను ముడిపెట్టి కావాలనే తీసేశారనే వార్తను వైరల్ చేసేశారు.
Samayam Telugu | Updated:
Jun 18, 2019, 04:38PM IST
స్టైలిష్ స్టార్ అల్లు అర్జున్, మాటల మాంత్రికుడు త్రివిక్రమ్ శ్రీనివాస్ కాంబినేషన్‌లో సినిమా తెరకెక్కుతోన్న సంగతి తెలిసిందే. ఇది బన్నీకి 19వ సినిమా కాగా.. వీరిద్దరి కాంబోలో వస్తోన్న మూడో చిత్రం. ఈ సినిమా నుంచి కమెడియన్ పృథ్వీని తప్పించారనే వార్తలు వచ్చాయి. వైఎస్సార్‌సీపీ తరఫున ఎన్నికల ప్రచారంలో పాల్గొన్న పృథ్వీ.. ప్రత్యర్థి పార్టీలపై కాస్త ఘాటుగానే విమర్శలు చేశారు. ఈ క్రమంలో జనసేన పార్టీ, పవన్ కళ్యాణ్‌పై కూడా విమర్శలు గుప్పించారు. అనుచిత వ్యాఖ్యలు చేశారు. ఈ కారణంతో తన సినిమా నుంచి పృథ్వీని బన్నీ తప్పించారని, దీనికి త్రివిక్రమ్ కూడా ఓకే చెప్పారని గుసగుసలు వినిపించాయి.
కానీ, దీనిలో నిజం లేదట. బన్నీ సినిమా నుంచి పృథ్వీ తప్పుకున్న మాట వాస్తవమే కానీ, దానికి మరో కారణం ఉందని అంటున్నారు. ఈ సినిమాలో పోసాని కృష్ణమురళి కూడా ఓ కీలక పాత్ర పోషిస్తున్నారు. పృథ్వీ, పోసాని కాంబినేషన్‌లో కీలకమైన సన్నివేశాలు ఈ సినిమాలో ఉన్నాయట. వీరిద్దరితో షూటింగ్ కూడా జరిపారని అంటున్నారు. కానీ, ఇటీవల ఆస్వస్థతకు గురైన పోసాని ఆస్పత్రిలో చేరారు. కొంత కాలం ఆయన విశ్రాంతి తీసుకోవాల్సిన పరిస్థితి వచ్చింది. దీంతో ప్రస్తుతం పృథ్వీ, పోసాని కలిసి నటించడం వీలుపడదు. అందుకని, పోసాని స్థానంలో మరో ఆర్టిస్టును పెట్టి రీషూట్ చేయాలని భావించారట.